頌六十二首 二十
作者：道世
朝代：唐

paragraphs: 高堂信逆旅，懷（一作「壞」）業理常牽。
玉匣方委觀，金臺不復延。
挽聲隨徑遠，蘿影帶松懸。
詎能留十念，唯應逐四緣。
幻工作同異，變弄巧（一作「作」）多聲（一作「身」）。
愚俗諍人我，誰復非謂真。
謬者疑久固，達者知幻賓。
陞沉苦樂異，徒祭哭蒼天（一作「親疎既無定，何勞非蒼旻」。
）（見同書卷十九《送終部》。
注一作者，爲《法苑珠林》卷一百十六之異文。
）。